
                          ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 15ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 155/2024
Στην Λευκάδα σήμερα  στις 23 του μηνός Απριλίου  του έτους  2024,  ημέρα  Τρίτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και αρ.303/30971/2-4-24 εγκ. ΥΠ.ΕΣ ύστερα από την αριθ. 8143/19.4.2024  έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	Σέρβος Κωνσταντίνος (αναπλ.)

	7
	
	7
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Ο Πρόεδρος της Δ.Ε. Δρ. Ξενοφών Ν. Βεργίνης, προσήλθε κατά την συζήτηση του 1ου θέματος της Η.Δ.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Σέρβος Κωνσταντίνος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Ο κ. Σκληρός Φίλιππος, αναπληρωματικό μέλος της Δ.Ε., αναπληρώνει το τακτικό μέλος κα Κωνσταντινίδη Σεβαστή. 

ΘΕΜΑ 7ο: Απόφαση Δ.Ε. για έγκριση 1ης παράτασης της συνολικής προθεσμίας του έργου: «ΕΚΣΥΓΧΡΟΝΙΣΜΟΣ ΕΝΕΡΓΕΙΑΚΗ ΑΝΑΒΑΘΜΙΣΗ ΚΑΙ ΔΡΑΣΕΙΣ ΑΞΙΟΠΟΙΗΣΗΣ ΑΠΕ ΣΤΟ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΕΥΚΑΔΑΣ» αναδόχου: ΔΙΑΛΕΤΗ Α.Τ.Ε.

Εισηγήτρια: Σεβαστή Κωνσταντινίδη, Αντιδήμαρχος

Ο λόγος δόθηκε στον Αντιδήμαρχο κ. Σκληρό Φίλιππο, ο οποίος εισηγείται το θέμα λόγω απουσίας της εισηγήτριας και  έθεσε υπόψη των μελών της Επιτροπής τα εξής:
Έχοντας υπόψη:

1. Την εγκεκριμένη μελέτη του έργου «ΕΚΣΥΓΧΡΟΝΙΣΜΟΣ ΕΝΕΡΓΕΙΑΚΗ ΑΝΑΒΑΘΜΙΣΗ ΚΑΙ ΔΡΑΣΕΙΣ ΑΞΙΟΠΟΙΗΣΗΣ ΑΠΕ ΣΤΟ ΠΝΕΥΚΑΤΙΚΟ ΚΕΝΤΡΟ ΔΗΜΟΥ ΛΕΥΚΑΔΑΣ»

2. Το υπ’ αριθ. πρωτ. 10122/2023 Εργολαβικής Σύμβαση (23SYMV012644974 2023-05-10) μεταξύ της Αναδόχου Εταιρίας και του Δημάρχου Λευκάδας.

3. Τις συμβατικές υποχρεώσεις του αναδόχου που απορρέουν από τα τεύχη δημοπράτησης του έργου.

4. Το γεγονός ότι το εν λόγω έργο είχε αρχική ημερομηνία περαίωσης των εργασιών στις 09-05-2024, σύμφωνα με το άρθρο 4 της αρίθμ πρωτ. 10122/2023 Εργολαβικής σύμβασης.

5. Την με αρ. πρωτ. 7150/08-03-2024 εμπρόθεσμη αίτηση της Αναδόχου εταιρίας για παράταση εργασιών.

6. Το γεγονός ότι η αποπληρωμή των εγκεκριμένων λογαριασμών της Αναδόχου Εταιρίας παρουσιάζει καθυστέρηση τριών (3) μηνών από την αποστολή τους στην Ε.Υ.Δ. του  Ε.Π. "ΠΕΡΙΒΑΛΛΟΝ ΚΑΙ ΚΛΙΜΑΤΙΚΗ ΑΛΛΑΓΗ". 

Συνάμα, το πρώτο πεντάμηνο (5) εγκατάστασης του εργολάβου (από τον Μάιο μέχρι και τον Σεπτέμβριο του 2023) υπήρχε αυξημένη επισκεψιμότητα, λόγω του αρχαιολογικού μουσείου αλλά και των αιθουσών λαογραφικής τέχνης και Πινακοθήκης που λειτουργούν στον χώρο, με αποτέλεσμα να καθυστερήσουν σημαντικά οι προβλεπόμενες εργασίες.

Επίσης, η ανάγκη μετακίνησης των εκθεμάτων, για την απελευθέρωση των χώρων, ώστε να μπορέσουν να πραγματοποιηθούν οι προβλεπόμενες εργασίες, δημιούργησε επιπλέον καθυστερήσεις. 

Τέλος, πρέπει να επισημανθεί ότι κατά την πραγματοποίηση των εργασιών προέκυψαν επιπρόσθετες εργασίες όπως η ολική καθαίρεση των πλαϊνών τοίχων εκατέρωθεν των ραμπών της εισόδου, καθώς και η αποκατάσταση των εκτεταμένων διαβρώσεων σε τμήματα των όψεων του κτιρίου.

7. Η παράταση του χρονοδιαγράμματος δεν επηρεάζει το φυσικό αντικείμενο του έργου και  είναι αναγκαία για την για την ομαλή συνέχιση και ολοκλήρωση του φυσικού αντικειμένου του έργου.

Εισηγούμαστε,

την έγκριση της παράτασης του χρονοδιαγράμματος και της τελικής προθεσμίας του έργου, κατά εκατόν είκοσι (120) ημερολογιακές ημέρες με αναθεωρήσεις, δηλαδή μέχρι τις 09-09-2024. 

ΙΣΧΥΟΥΣΕΣ ΔΙΑΤΑΞΕΙΣ:

· Άρθρο 147 του Ν. 4412/2016 όπως τροποποιήθηκε

με το άρθρο 66 του Ν. 4782/2021 και ισχύει.»
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· την υπ΄αριθ. 303/30971/2-4-24 εγκ. Υπ. Εσωτερικών 

· τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21.
ΑΠΟΦΑΣΙΖΕΙ ΟΜΟΦΩΝΑ

Την έγκριση της παράτασης του χρονοδιαγράμματος και της τελικής προθεσμίας του έργου, «ΕΚΣΥΓΧΡΟΝΙΣΜΟΣ ΕΝΕΡΓΕΙΑΚΗ ΑΝΑΒΑΘΜΙΣΗ ΚΑΙ ΔΡΑΣΕΙΣ ΑΞΙΟΠΟΙΗΣΗΣ ΑΠΕ ΣΤΟ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΕΥΚΑΔΑΣ» αναδόχου: ΔΙΑΛΕΤΗ Α.Τ.Ε. κατά εκατόν είκοσι (120) ημερολογιακές ημέρες με αναθεωρήσεις, δηλαδή μέχρι τις 09-09-2024. 

Η απόφαση αυτή πήρε αύξοντα αριθμό: 155/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                   ΔΗΜΑΡΧΟΣ[image: image1.png]

